Conferința online „O călătorie spre fundul oceanelor terestre și al sateliților de gheață” la UB

Sâmbătă, 23 ianuarie 2021, dr. Vlad V. Manea, cercetător senior în cadrul Centrului de Geoștiințe și codirector al Laboratorului Național de Vizualizare Științifică Avansată al Universității Naționale Autonome din Mexic, va susține o conferință online în cadrul Școlii Doctorale „Simion Mehedinți” a Facultății de Geografie a UB. 
Tema prelegerii, care se va desfășura în intervalul orar 14:00-18:00, este „O călătorie spre fundul oceanelor terestre și al sateliților de gheață” / „A Journey to the Bottom of the Oceans on Earth and Icy Moons”. Evenimentul este destinat doctoranzilor de la Facultatea de Geografie a UB, dar și altor studenți interesați din cadrul UB. Conferința este împărțită în sesiuni a câte o oră, urmate de sesiuni interactive de întrebări și răspunsuri.

Persoanele interesate de participarea la prelegere pot afla multe informații despre eveniment, precum și despre modalitatea de conectare  aici. 
Dr. Manea se ocupă cu modelarea numerică a proceselor tectonice de pe Terra, precum și de pe alte planete ale Sistemului Solar. Cercetătorul este și membru plin al Academiei Mexicane de Științe și colaborează pe diverse teme de cercetare cu Facultatea de Geografie, UB, precum și cu institutele de Geodinamică și de Astronomie ale Academiei Romane. În prezent, dr. Manea este și profesor invitat în cadrul Institutului de Cercetare al Universității din București (ICUB).

